laion/Wikipedia-Exotic huggingface dataset:
גן החיות של אואנו

גן החיות של אואנו (ביפנית 上野動物園) הוא גן חיות בגודל 143 דונם, המנוהל על ידי ממשלת מטרופולין טוקיו, והוא ממוקם באואנו, טאייטו, טוקיו, יפן. גן החיות של אואנו זהו גן החיות העתיק ביותר ביפן, והוא נפתח ב -20 במרץ 1882. גן החיות נמצא במרחק של 5 דקות הליכה מיציאת הפארק של תחנת אואנו, וניתן גם להשתמש בתחבורה הציבורית של טוקיו. המונורייל של גן החיות הוא המונוריל הראשון ביפן, והוא מחבר את החלקים המזרחיים והמערביים של השטח. גן החיות התחיל כגן חיות המחובר למוזיאון הלאומי להיסטוריה של הטבע. בשנת 1881, האחריות של הנהלת גן החיות נמסרה לחוקר הטבע ועובד המדינה טאנאקה יושיו, אשר פיקח על המעברים לגן החיות. הקרקע שעליה בנוי גן החיות הייתה במקור האחוזה של המשפחה הקיסרית של הירוהיטו, אך הוענקה לממשלה העירונית ב-1924 יחד עם פארק אואנו לרגל חתונתו של נסיך הכתר הירוהיטו. באוגוסט 1943 הורה ראש עיריית טוקיו, שיגאו דדאצ'י, שכל חיות הבר והחיות המסוכנות בגן החיות ייהרגו, בטענה כי פצצות יכולות לפגוע בגן החיות וחיות אלו יברחו יגרמו להרס ברחובות טוקיו. בקשותיהם של אנשי הצוות בגן החיות לדחיית הבקשה או לפינוי בעלי החיים במקומות אחרים נדחו. בעלי החיים הוצאו להורג בעיקר על ידי הרעלה, חנק או פשוט על ידי הרעבת בעלי החיים. בחודש ספטמבר 1943 התקיימה אזכרה לזכר בעלי החיים (בעוד ששניים מהפילים עדיין רעבו), והוקמה אנדרטה קבועה לזכרם שנבנתה מחדש ב-1975. זמן קצר לאחר 1945, היפנים הציבו את חיל האוויר האמריקני ואת הנווט והמפציץ Ray "Hap" Halloran מוצגים עירומים בכלוב הנמרים בגן החיות, כדי שאזרחים יוכלו ללכת לפני הכלוב ולהביט באסיר B-29. גן החיות שואף לספק לבעלי חיים סביבה דומה לבית הגידול הטבעי. בשנים האחרונות הוחלפו הכלובים הישנים של העבר בבתי גידול מודרניים, כמו "יער הגורילות", שנבנה לאחר שתי תקלות מפורסמות ב-1999. בגן החיות נמצאים יותר מ-3000 בעלי חיים המייצגים מעל 400 מינים. טיגריס סומטרה וגורילת שפלה מערבית נמצאים בראש רשימת בעלי החיים הפופולריים בגן החיות. בנוסף בגן החיות של אואנו נמצאים מספר המינים הגדול ביותר מאשר כל גן חיות אחר ביפן. בין שאר בעלי החיים בגן החיות, ניתן למצוא: זברות, מקוקים יפנים, עגורים אדומי כתר, עיטם לבן-זנב, פינגווינים מלכותיים, עזים, כבשים, חזירים, גואנקו, יענים וארנבות. בשלב מסוים, בעלי החיים בגני החיות בטוקיו חולקו בין גני החיות במטרופולין (גן החיות טאמה ופארק הטבע אינוקאשיירה) אך לא הובא לגן החיות אריה. עם זאת, בתגובה לדרישה ציבורית, גן החיות העירוני יוקוהמה הלווה לגן החיות של אואנו נקבת אריה. לאחר מותו של דוב הפנדה הענק "לינג לינג" בשנת 2008, גן החיות של אואנו היה ללא מין זה בפעם הראשונה מאז 1972. בפברואר 2011, שתי פנדות ענקיות חדשות הגיעו מן שמורת הטבע וולונג מסין, ושמותיהם החדשים התבססו על סקר ציבורי. שמו של הפנדה הזכר שהובא היה "בילי" ושמו שונה ל-"לילי" כדי להדגיש את האישיות השובבה שלו. שמה של הנקבה היה סיניו ושמה שונה לשינשין, בהתייחס לטוהרה ותמימותה. שאר בעלי חיים בגן החיות הם: פנדה אדומה, טיגריס סומטרה, אריה אסייתי, גורילת שפלה מערבית, דוב קוטב, פיל אסייתי, ג'ירף מרושת, ביזון אמריקאי, לוטרה מצויה, שועל מצוי, מספר מיני עטלפים, טפיר ברזילאי, אריה ים קליפורני, פנק, היפופוטם ננסי, היפופוטם, אוקאפי, דוב נמלים ענק, תוכי ים אטלנטי וקרנף רחב-שפה. מדיה וקבצים בנושא גן החיות של אואנו בוויקישיתוף אתר האינטרנט הרשמי של גן החיות של אואנו (ביפנית) גן החיות של אואנו, ברשת החברתית אקס (טוויטר) גן החיות של אואנו, ברשת החברתית אינסטגרם גן החיות של אואנו, באתר אנציקלופדיה בריטניקה (באנגלית) האתר הרשמי של גן החיות
שרה ודינגטון

שרה ודינגטון (באנגלית: Sarah Weddington;‏ 5 בפברואר 1945 – 26 בדצמבר 2021) הייתה פרופסור למשפטים וחברת בית הנבחרים של טקסס, שהייתה ידועה בעיקר בזכות ייצוג "ג'יין רו" בדיונים בבית המשפט העליון של ארצות הברית בתיק רו נגד וייד שבו נקבע כי "כי כל חוק האוסר על הפלה מלאכותית סותר את חוקת ארצות הברית", פסק דין שהיווה ציון דרך בהיסטוריה של ארצות הברית ונחשב לאחד מפסקי הדין החשובים של בית המשפט העליון. שרה רייגל (Ragle) נולדה ב-5 בפברואר 1945 באבילין, טקסס. הוריה היו לנה קתרינה והכומר המתודיסטי הרברט רייגל. בגיל 19 סיימה תואר ראשון באוניברסיטת מק-מורי (אנ') בעיר הולדתה. בשנת 1964 החלה ללמוד משפטים באוניברסיטת טקסס באוסטין. בשנת 1967 סיימה את לימודי המשפטים וקיבלה תואר יוריס דוקטור (אנ'). הייתה חברת בית הנבחרים של טקסס במשך 3 קדנציות. שימשה כפרופסור למשפטים באוניברסיטת טקסס באוסטין עד פרישתה בשנת 2012. בשנת 1968 נישאה לרון ודינגטון, ממנו התגרשה ב-1974. נפטרה ב-26 בדצמבר 2021. ערך מורחב – פסק דין רו נגד וייד לאחר סיום לימודיה התקשתה ודינגטון למצוא משרה במשרד עורכי דין. במקום זה הצטרפה לקבוצה של תלמידי משפטים שניסתה לערער את החוקים שאסרו הפלות. כעבור 3 שנים, במרץ 1970, יזמה ודינגטון את הפרשה המשפטית שנקראה בהמשך "רו נגד וייד". היא הגישה לבית המשפט המחוזי תביעה בשם נורמה מקורווי, אישה צעירה לא נשואה ובהריון, כנגד החוק של מדינת טקסס האוסר הפלות. התביעה טענה לבטלותו של החוק בשל היותו סותר את חוקת ארצות הברית ואת הזכויות המוגנות מכוחה במסגרת התיקון הראשון, התיקון הרביעי, התיקון החמישי, התיקון התשיעי והתיקון הארבעה עשר לחוקה. בית המשפט המחוזי קיבל את התביעה ופסק שהחוק האוסר הפלות נוגד את החוקה. טקסס ערערה לבית המשפט העליון. ודינגטון הציגה את עמדתה בבית המשפט העליון בישיבותיו ב-1971 ובסתיו 1972. ב-22 בינואר 1973 נתן בית המשפט העליון את פסק דינו. בדעת רוב של שבעה שופטים למול שניים הוחלט כי חוק מדינת טקסס, האוסר הפלות, בלתי חוקתי ובטל. "ג'יין רו" היא נורמה מקורווי, הפכה לאחר פסק הדין בעניינה למתנגדת להפלות ותומכת נלהבת של "התנועה למען החיים", בעקבות הפיכתה לאישה דתית. בנאום בפני עיתונים שנערך ב-18 בינואר 2003 אמרה מקורווי שהיא נוצלה על ידי ודינגטון. עם זאת, בסרט תיעודי שפורסם אחר מותה הודתה מקורווי כי פעילותה בתנועה נגד הפלות הייתה שקרית ונעשתה תמורת כסף. מדיה וקבצים בנושא שרה ודינגטון בוויקישיתוף שרה ודינגטון, באתר אנציקלופדיה בריטניקה (באנגלית) שרה ודינגטון, באתר "Find a Grave" (באנגלית) ודינגטון, שהייתה בת ה-27, הייתה האדם הצעיר ביותר שניהל תביעה מוצלחת בבית המשפט העליון. וידויה של האישה שהובילה לאישור הפלות בארה"ב, באתר ynet, 20 במאי 2020
עונת 2003/2004 בגביע יול"ב

עונת 2003/2004 בגביע יול"ב הייתה העונה השנייה של תחרות אירופית לקבוצות כדורסל והיא אורגנה על ידי יורוליג בסקטבול. המשחק הראשון התקיים ב-11 באוקטובר 2003 ומשחק הגמר התקיים ב-13 באפריל 2004. בתחרות השתתפו 36 קבוצות. בסדרת הגמר של התחרות ניצחה הפועל ירושלים וזכתה בגביע בפעם הראשונה בתולדות המועדון. בעקבות כך היא הייתה אמורה להשתתף בעונת 2004/2005 ביורוליג. בתחילת התחרות התקיימו משחקים ב-4 בתים בשיטת מפגש כפול בין קבוצות הבית. 16 קבוצות (4 מכל בית) העפילו לפלייאוף שהתקיים בשיטת משחק בית/משחק. משחק הגמר התקיים במגרש שנקבע בתחילת התחרות. לתחרות הוזמנו קבוצות ממדינות הבאות: 6 קבוצות - ספרד 4 קבוצות - גרמניה, סרביה ומונטנגרו 3 קבוצות - צרפת, קרואטיה, איטליה 2 קבוצות - בלגיה, יוון, הולנד קבוצה בודדת - אוסטריה, בולגריה, ישראל, לטביה, ליטא, פולין, בריטניה הפועל ירושלים החלה את התחרות בבית ד' וסיימה אותו במקום השני. בדרך לגמר היא עברה את פרוקום סופוט, ריטאס וילנה ורפלקס. במשחק הגמר היא נפגשה עם ריאל מדריד וניצחה. פירוט התוצאות באתר לינואספורט פירוט התוצאות באתר התחרות
בורגווארד הנזה 2400

בורגווארד הנזה 2400 (בגרמנית Borgward Hansa 2400) היא מכונית סלון, 6 צילינדרים, אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1952–1959. דגמי בורגווארד הנזה 2400 יוצרו בשתי גרסאות: 3 קופסאות (נוצ'בק), ופאסטבק (הצ'בק). סך הכול יוצרו 1,032 יחידות. דגם בורגווארד הנזה 2400 היה הדגם הגרמני הראשון שיוצר בגרסת הילוכים אוטומטיים. דגמי בורגווארד הנזה 2400 בתצורת נוצ'בק אשר יוצרו משנת 1955, תפקדו כלימוזינות נהוגות על ידי נהג מקצועי. פאסטבק (Fastback) נוצ'בק (Notchback) (יוצר משנת 1953-1959) בורגווארד הנזה 2400, דגם פאסטבק בורגווארד הנזה 2400, פאסטבק בורגווארד הנזה 2400 - מבט לתא הנהג בורגווארד הנזה 2400 -מבט ללוח הבקרה בורגווארד הנזה 2400, פאסטבק בורגווארד הנזה 2400, נוצ'בק בורגווארד הנזה 2400 - מבט למנוע 6 הצילינדר בורגווארד הנזה 2400, דגם נוצ'בק בורגווארד הנזה 2400, דגם נוצ'בק בורגווארד הנזה 2400, דגם נוצ'בק לוגו דגם "בורגווארד הנזה 2400" (ממוקם על קדמת מכסה המנוע הקדמי) בורגווארד FW 200 בורגווארד B 611 בורגווארד P100 בורגווארד הנזה 1500 בורגווארד איזבלה בורגווארד BX7 בורגווארד איזבלה (2017) קונספט בורגווארד RS מדיה וקבצים בנושא בורגווארד הנזה 2400 בוויקישיתוף בורגווארד הנזה 2400 (0:30), יו-טיוב בורגווארד הנזה 2400 פאסטבק (5:37 דקות), יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive בורגווארד הנזה 2400 The following versions and sub-models of Borgward Hansa 2400 Pullman Serie II were available in 1955: בורגווארד הנזה 2400 Brochures: 1952 Borgward Hansa 2400 בורגווארד הנזה 2400 Borgward Hansa 2400 1952-55 בורגווארד הנזה 2400 imcdb.org/vehicle פאסטבק - תא המטען האחורי משופע (ללא דלת שלישית) נוצ'בק - גרסת 3 קופסאות בורגווארד הנזה 2400 klassik/marken/borgward/hansa-2400
La Voix (שיר)

La Voix (בעברית: הקול) הוא השיר שייצג את שוודיה באירוויזיון 2009. השיר בוצע על ידי מאלנה ארנמן. השיר נכתב והולחן על ידי מאלנה ארנמן, אלוף לולאב ופרדריק קמפה. השיר היה השיר השוודי הראשון לאירוויזיון שכלל מילים בשפה הצרפתית והוא היה גם האחרון (נכון ל-2017) שכלל מילים בשפה שהיא לא השפה האנגלית. ארנמן ניצחה במלודיפסטיבלן עם השיר ב-14 במרץ 2009 וייצגה את שוודיה בחצי הגמר איתו ב-12 במאי 2009, השיר הגיע למקום הרביעי עם 105 נקודות והעפיל לגמר. בגמר הופיע השיר רביעי בסדר ההשמעה וסיים במקום ה-21 עם 33 נקודות. השיר היה השיר השוודי במיקום הנמוך ביותר מאז השיר של שנת 1992 שהגיע למקום ה-22 והוא היה הפעם השנייה אי פעם ששיר שוודי לא מגיע לטופ ה-20 של תחרות האירוויזיון. ב-2010 ביצעו זמרת האופרה הרוסייה-אוסטרית אנה נטרבקו וזמר הפופ הרוסי פיליפ קירקורוב שתי גרסות כיסוי לשיר: האחת עם מילים זהות למילות השיר המקורי והאחרת עם מילים חדשות בשפה הרוסית. השיר שמש גם כשיר רקע בסרט קצר.[דרושה הבהרה] CD (שוודיה) La Voix - גרסת רדיו La Voix - קריוקי השיר הופיע לראשונה במצעד הסינגלים השוודי בשבוע של ה-13 במרץ 2009 במקום 31, בשבוע השני הגיע השיר למקום העשירי, ובשבוע שאחריו הצליח להעפיל כבר למקום הרביעי. בחודש מאי 2009, הסינגל נכנס למצעד הבלגי למקום ה-29, שבוע לאחר מכן עלה בשתי מקומות אל המקום ה-27, ובשבוע השלישי כבר לא לקח חלק במצעד. מידע על היצירה "La Voix" באתר מיוזיק בריינז ס. אנדראס, Sweden: Malena Ernman to Moscow!, אתר האירוויזיון, בדיקה אחרונה ב-30 בספטמבר 2017 Anna Netrebko & Philipp Kirkorov - La Voix (גרסה אנגלית), באתר יוטיוב, בדיקה אחרונה ב-30 בספטמבר 2017 Anna Netrebko & Philipp Kirkorov - LA VOIX (גרסה רוסית), באתר יוטיוב, בדיקה אחרונה ב-30 בסטפמבר 2017 "Veckolista Singlar - Vecka 13, 6 mars 2009", בדיקה אחרונה ב-30 בספטמבר 2017 "Malena Ernman - La voix", אתר האולטרה טופ הבלגי, בדיקה אחרונה ב-30 בסטפמבר 2017 UK Singles Chart, בדיקה אחרונה ב-30 בסטפמבר 2017 Norwegian Singles Chart, בדיקה אחרונה ב-30 בספטמבר 2017 Finnish Official Download Chart, בדיקה אחרונה ב-30 בספטמבר 2017 swedishcharts.com - Malena Ernman - La voix, בדיקה אחרונה ב-30 בספטמבר 2017
דני סאוסדו

דני סאוסדו (בשוודית: Danny Saucedo; נולד ב-25 בפברואר 1986) בסטוקהולם הוא זמר שוודי. ב-2006 ניגש לאודישנים של התוכנית איידול (הגרסה השוודית של אמריקן איידול), שם הגיע למקום השישי. בסוף 2006 הוציא את הסינגל הראשון שלו, ב-2007 ייסד ביחד עם עוד שני משתתפי איידול לשעבר להקת פופ בשם "E.M.D.", הלהקה הוציאה שלושה אלבומי סטודיו, זכתה להצלחה במדינה ואף השתתפה ב-2009 בתחרות המלודיפסטיבלן, ב-2010 חברי הלהקה הודיעו על התפרקותה. ב-2007 הוציא את אלבומו הראשון "Heart Beats" ושיר מאלבום זה "If Only You" דורג מספר אחת ברשימת השירים המושמעים בפולין וברוסיה. ב-2008 הוא השתתף בתוכנית "Let's Dance" שמהווה גרסה מקומית ל"רוקדים עם כוכבים" ושם הגיע למקום השלישי ובאותה שנה השתתף ביחד עם זוגתו לתוכנית באירוויזיון הריקודים שנערך בסקוטלנד ושם סיימו במקום השנים עשר. ב-2011 השתתף בתחרות המלודיפסטיבלן והגיע למקום השני ובאותה שנה שימש כדובר הניקוד השוודי בתחרות האירוויזיון. ב-2021 השתתף בתחרות המלודיפסטיבלן והגיע למקום השביעי. מדיה וקבצים בנושא דני סאוסדו בוויקישיתוף אתר האינטרנט הרשמי של דני סאוסדו דני סאוסדו, ברשת החברתית פייסבוק דני סאוסדו, ברשת החברתית אקס (טוויטר) דני סאוסדו, ברשת החברתית אינסטגרם דני סאוסדו, סרטונים בערוץ היוטיוב דני סאוסדו, במסד הנתונים הקולנועיים IMDb (באנגלית) דני סאוסדו, באתר אפל מיוזיק (באנגלית) דני סאוסדו, באתר ספוטיפיי דני סאוסדו, באתר סאונדקלאוד (באנגלית) דני סאוסדו, באתר Last.fm (באנגלית) דני סאוסדו, באתר AllMusic (באנגלית) דני סאוסדו, באתר MusicBrainz (באנגלית) דני סאוסדו, באתר דיזר דני סאוסדו, באתר Discogs (באנגלית) דני סאוסדו, באתר Songkick (באנגלית) דני סאוסדו, באתר Genius דני סאוסדו, באתר SecondHandSongs דני סאוסדו, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
La Voix du Nord

La Voix du Nord (מילולית: "קול הצפון") הוא אלבום דיסק כפול של מאלנה ארנמן שייצגה את שוודיה באירוויזיון 2009. הדיסק הראשון באלבום מכיל 11 שירי פופ בשילוב אופרות, ביניהם "La Voix" שאיתו הופיעה ארנמן בתחרות האירוויזיון. הדיסק השני באלבום מכיל 11 אריות ואופרות. האלבום יצא לאור בשוודיה ב-1 ביולי 2009. הוא הגיע למקום הראשון במצעד השוודי וקיבל תואר אלבום זהב כבר בשבוע הראשון שלאחר יציאתו. הוא קיבל תואר אלבום פלטינה בספטמבר 2009. מידע על האלבום La Voix du Nord באתר MusicBrainz "La Voix du Nord", באתר סוודישצ'רטס, בדיקה אחרונה ב-30 בסטפמבר 2017
ג'ייקוב סרטוריוס

רולף ג'ייקוב סרטוריוס (באנגלית: Rolf Jacob Sartorius, נולד ב-2 באוקטובר 2002) הוא זמר אמריקאי ואישיות אינטרנט. הוא התפרסם דרך ערוץ המוזיקה שלו ברשת "Musica.ly" וצבירת עוקבים רבים. הוא נכנס פעמים רבות ל"בילבורד הוט-100". הוא היה התשיעי בחיפושים בגוגל בשנת 2016 בקטגוריה "אמנים". ב-20 בינואר 2017 הוציא מיני-אלבום שכלל שירים שכתב והלחין. האלבום הגיע למצעדים במדינות רבות בעולם. למקומות הגבוהים ביותר הוא הגיע בארצות הברית, אוסטרליה, הממלכה המאוחדת, קנדה, ניו זילנד ואירלנד. סיבוב ההופעות הבינלאומי הראשון שלו נערך באותה השנה. סרטוריוס נולד באוקלהומה, אך מיד לאחר לידתו אומץ ועבר לווירג'יניה, מכיוון שהוריו הביולוגיים לא היו מסוגלים לטפל בו. הוא גדל ברסטון, וירג'יניה בחיק הוריו המאמצים. בגיל 7 החל לשחק במחזות זמר וגילה בהם את אהבתו לתחום הבמה ובמיוחד השירה. הוא פרש ממחזות הזמר מכיוון שהיה קורבן של בריונים עקב כך. בשנת 2014, בגיל 11, העלה את הסרטון הראשון שלו לאינטרנט. הסרטון היה מסר שרצה סרטוריוס להעביר נגד בריונות. הסרטון שהעלה הפך לוויראלי, והוא ניצל זאת כדי לזכות בתהילה ממדיה חברתית. לאט לאט החל לצבור פופולריות מהסרטונים. אך הפריצה שלו הגיעה מאוחר יותר באותה השנה, כשפתח חשבון ברשת החברתית מיוזיקלי והחל להפיק סרטוני ליפסינג (הזזת השפתיים בהתאם לשיר). הפופולריות שלו נסקה עד מהרה והוא הפך לאחד הכוכבים של הרשת, עם יותר מ-15 מיליון עוקבים. התהילה החדשה של סרטוריוס החריפה את הבריונות נגדו בבית הספר: הוא הודה כי ב-2015 היה צריך להחליף שלושה בתי ספר עקב הבריונות וההצקות של חבריו לכיתה כלפיו. הוא נשר מבית הספר בעקבות הצעה שהציעה לו הנהלת מיוזיקלי. לאחר שנשר הפכו הרשתות החברתיות והאמנות לעיסוקו הראשי. הוא הוציא אלבומים שהשירים בהם הגיעו למצעדים בארצות הברית. מדיה וקבצים בנושא ג'ייקוב סרטוריוס בוויקישיתוף אתר האינטרנט הרשמי של ג'ייקוב סרטוריוס (באנגלית) ג'ייקוב סרטוריוס, ברשת החברתית פייסבוק ג'ייקוב סרטוריוס, ברשת החברתית אקס (טוויטר) ג'ייקוב סרטוריוס, ברשת החברתית אינסטגרם ג'ייקוב סרטוריוס, ברשת החברתית טיקטוק ג'ייקוב סרטוריוס, סרטונים בערוץ היוטיוב ג'ייקוב סרטוריוס, במסד הנתונים הקולנועיים IMDb (באנגלית) ג'ייקוב סרטוריוס, באתר אפל מיוזיק (באנגלית) ג'ייקוב סרטוריוס, באתר ספוטיפיי ג'ייקוב סרטוריוס, באתר Last.fm (באנגלית) ג'ייקוב סרטוריוס, באתר AllMusic (באנגלית) ג'ייקוב סרטוריוס, באתר MusicBrainz (באנגלית) ג'ייקוב סרטוריוס, באתר דיזר ג'ייקוב סרטוריוס, באתר Discogs (באנגלית) ג'ייקוב סרטוריוס, באתר Songkick (באנגלית) ג'ייקוב סרטוריוס, באתר Genius ג'ייקוב סרטוריוס, באתר בילבורד (באנגלית) ג'ייקוב סרטוריוס, באתר טיידל (באנגלית) Google top searches 2016: Pokemon Go, Prince, Donald Trump, iPhone 7, בדיקה אחרונה ב-30 בספטמבר 2017 Jacob Sartorius Reveals He's Adopted in Uplifting New Video Blog, סוונטין, בדיקה אחרונה ב-30 בספטמבר 2017 כ. מרטינס,How the Trend-Setting Lip-Sync App Is Changing the Music Industry, בילבורד, בדיקה אחרונה ב-30 בספטמבר א. נאגי, Jacob Sartorius's "Hit or Miss" Music Video Will Bring Back Those 2009 Bieber Feels, סוונטין, 11 באוגוסט 2016, בדיקה אחרונה ב-30 בספטמבר 2017 ג'ייקוב סרטוריוס באתר טוויטר, בדיקה אחרונה ב-30 בספטמבר 2017
קנדריק פאריס

קנדריק פאריס (באנגלית: Kendrick Farris; נולד ב-2 ביולי 1986) הוא מרים משקולות אולימפי אמריקאי. פאריס נולד בשריבפורט, ארצות הברית. בגיל 11 החל להרים משקולות. בשנת 2004, החל להשתתף בתחרויות בינלאומיות. בתחילת הקריירה שלו, הוא התחרה בקטגוריית משקל 77 ק"ג. בשנת 2006, עלה לקטגוריית משקל 85 ק"ג, ובשנת 2015 עלה לקטגוריית משקל 94 ק"ג. בשנת 2008, השתתף באולימפיאדת בייג'ינג ודורג במקום השמיני (362 ק"ג). בשנת 2010, זכה במדליית זהב באליפות הפאן אמריקאית בהרמת משקולות (אנ') כשהרים משקל כולל של 362 ק"ג. בשנת 2011, זכה במדליית ארד במשחקים הפאן-אמריקאיים (אנ') כשהרים משקל כולל של 348 ק"ג. בשנת 2012, השתתף באולימפיאדת לונדון ודורג במקום העשירי (355 ק"ג). בשנת 2013, זכה במדליית כסף באוניברסיאדת קאזאן (372 ק"ג). בשנת 2015, זכה במדליית זהב במשחקים הפאן-אמריקאיים (אנ'). בשנת 2016, זכה במדליית זהב באליפות הפאן אמריקאית (364 ק"ג) (אנ'). ב-8 במאי 2016, במסגרת המבחנים לאולימפיאדת ריו דה ז'ניירו, שבר שיא אמריקאי בקטגוריית משקל 94 ק"ג לאחר שהרים משקל כולל של 377 ק"ג (168 ק"ג בהנפה (אנ') ו-209 ק"ג בדחיקה (אנ')). באותה השנה, היה הגבר היחיד בענף הרמת המשקולות של המשלחת האמריקאית (אנ') לאולימפיאדת ריו דה ז'ניירו ודורג בתחרות במקום ה-11. פאריס השלים תואר בתקשורת באוניברסיטת מדינת לואיזיאנה שריבפורט (אנ'). בשנת 2014, לקראת הולדת בנו השני, פאריס אימץ אורח חיים טבעוני. פאריס מגדיר עצמו כאדם מאמין, צאצא של אחד משבטי ישראל ומכנה את עצמו לעיתים בשם 'יעקב'. נשוי לקתרינה ולהם שני ילדים. הרמת משקולות במשחקים האולימפיים מדיה וקבצים בנושא קנדריק פאריס בוויקישיתוף קנדריק פאריס, ברשת החברתית אקס (טוויטר) קנדריק פאריס, ברשת החברתית אינסטגרם קנדריק פאריס, באתר olympedia.org השרירן האולימפי שובר שיאים עם תפריט טבעוני, באתר ‏מאקו‏, 14 באוגוסט 2016 קנדריק פאריס שובר את השיא האמריקאי במאי 2016 - בדף הפייסבוק של USA Weightlifting FARRIS Kendrick JamesUSA – IWF – INTERNATIONAL WEIGHTLIFTING FEDERATION Kendrick Farris, nbcolympics Kendrick Farris, sports-reference.com PAN AMERICAN CHAMPIONSHIPS, iwf.net Who is ... Kendrick Farris?, nbcolympics.com National Championships & USA Olympic Team Trials Report, CH Fitness & Performance, May 11, 2016 Michael Rodio, The Vegan Diet of American Olympic Weightlifter Kendrick Farris, mensfitness Olympic Weightlifter Kendrick Farris Trumpets ‘Lost Tribes of Israel’ Roots, forward.com
בורגווארד B 611

בורגווארד B 611 (בגרמנית: Borgward B 611) היא מכונית מסחרית אשר יוצרה ב-3 תצורות: טנדר, ואן ומיניבוס. דגם ה-"בורגווארד B 611" נבנה על ידי יצרנית הרכב הגרמנית "Goliath-Werk G.m.b.H" בין השנים 1957–1961. סך הכול יוצרו 14,748 יחידות. טנדר מיניבוס מסחרית (ואן) בורגווארד B 611, ואן בורגווארד B 611, ואן בורגווארד B 611, ואן בורגווארד B 611, מיניבוס בורגווארד B 611, מיניבוס, שנת 1961 בורגווארד B 611, מיניבוס, שנת 1961 בורגווארד B 611, טנדר בורגווארד FW 200 בורגווארד הנסה 1500 בורגווארד הנסה 2400 בורגווארד איזבלה בורגווארד P100 בורגווארד RS בורגווארד B 4500 בורגווארד B 3000 בורגווארד B 611 - נתונים טכניים בורגווארד B 611 - תמונות (Fahrzeugarchiv » OLDTIMER » Borgward B 611, Bj. 61, beige ) מדיה וקבצים בנושא בורגווארד B 611 בוויקישיתוף מדיה וקבצים בנושא בורגווארד B 611 בוויקישיתוף בורגווארד B 611 טנדר (0:20), יו-טיוב בורגווארד B 611 טנדר (1:51 דקות), יו-טיוב בורגווארד B 611 מסחרי (1:07 דקות),יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive בורגווארד B 611 טנדר Nächstes Bild - Borgward.org בורגווארד B 611 אתר wheelsage דגמי בורגווארד B 611 "Umsatz und Gewinn - factory offered variants per Borgward brochure (ca 1960)". Auto - Prospekte, Bilder. בורגווארד הנסה 2400 The following versions and sub-models of Borgward Hansa 2400 Pullman Serie II were available in 1955: בורגווארד B 611- דגמי משאיות שיוצרו על ידיGoliath-Werk" G.m.b.H" Trucks .... B 1500 F / B 611 (1957 - 1961)". Evert בורגווארד B 611 Borgward B 1500 F". Ferdinand M. Lanner i.A.
הפארק הגדול

פארק פתח תקווה על שם איציק אוחיון, הנקרא גם "הפארק הגדול" הוא הפארק הגדול ביותר בפתח תקווה והוא כולל גן שעשועים, מרחב דשא גדול, מגרשי ספורט ואגם גדול. הפארק הוקם ב-2005 ומאז מהווה אתר פנאי ונופש מרכזי לתושבי העיר ומחוצה לה. לעיתים תכופות הפארק משמש כמקום אירוח לאירועים המוניים ולבמות, כשהוא יכול להכיל עד כ-30,000 אנשים. בין האירועים שהתרחשו בו בעבר נמצאים: חגיגות יום העצמאות, פסטיבל בירה, פסטיבל קינוחים ועוד. הפארק נמצא במיקום מרכזי בעיר וסביבתו נמצאים הקניון הגדול, גשר המיתרים, אזור התעשייה קריית אריה, דן טאון, בית משפט השלום, בית חולים בילינסון, פארק גיסין, פארק נווה גן, וכן, ליד תחנת הרכבת הקלה, ועל יד מסוף יותם ויואב. הקמת הפארק ארכה למעלה משנתיים, והוא נפתח לקהל הרחב בשנת 2005. בפארק נמצאים מתחמי שעשוע וטיפוס הכוללים נדנדות ומגלשות, קרוסלות, מבוך וכדומה. כן, קיימים בפארק גם מתחמי ספורט: שישה מגרשי כדורגל וכדורסל, שבילי ריצה ואופניים, מתקני מתח, שולחנות פינג פונג ורצפת בטון שמשמשת לרכיבת קורקינט, גלגיליות וכדומה; בשנת 2016, התחילו עבודות להקמת אגם אקולוגי מלאכותי בשטחי הפארק. שטח האגם וסביבתו הם 14 דונם, ועלות הקמתו היא 52.5 מיליון שקל, כאשר העבודות לבנייתו הסתיימו ב-28 לאוגוסט 2018. האגם נבנה ללא גדרות בגדותיו. ב-2023 הוקם בית קפה בשטח הפארק. באותה שנה, החלו עבודות להקמת גשר שיחבר בין הפארק לבין פארק נווה גן, הנמצא בצמוד אליו ויעבור מעל לרחוב הרב מלכה. הגשר והאנדרטה התקום לידו יקראו על שם קורבנות מלחמת חרבות ברזל. רחבת הדשא בפארק מתקני השעשוע בפארק פסל של פטיש המוצב בפארק עקב קרבתו לבית משפט השלום שבעיר גדותו של האגם בפארק האגם בפארק פארק יד לבנים גן הנשיא מדיה וקבצים בנושא הפארק הגדול בוויקישיתוף סרטון על האגם האקולוגי בפתח תקווה בערוץ היוטיוב של עיריית פתח תקווה האגם האקולוגי (אגם בפארק) באתר החברה לפיתוח פתח תקווה עופר פטרסבורג, פתח־תקווה על המים, באתר "ידיעות אחרונות", 9 באוגוסט 2016 האגם האקולוגי והפארק הגדול בפתח תקווה, באתר "נלך" מתן דויטש, הוצב פודטראק בפארק הגדול בפתח תקוה – זה מה שימכרו בו, באתר mynet‏ פתח תקוה, 21 בספטמבר 2023 מתן דויטש, בקרוב: גשר חדש ואנדרטה בפתח תקוה על שם "מלחמת ה-7.10.23", באתר mynet‏ פתח תקוה, 29 באוקטובר 2023
ז'קט ג'ינס

ז'קט ג'ינס הוא ז'קט העשוי מבד דנים או ג'ינס. השתמשו בו בצבא האמריקאי בשתי מלחמות עולם, ולבשו אותו מפורסמים רבים מג'יימס דין, מרילין מונרו ואלביס פרסלי. צעירים מרדניים בשנות ה-50 העדיפו ללבוש אותו, וכן לבשו אותו היפים בשנות ה-60 ופנקיסטים בשנות ה-70. הוא נלבש על ידי מעמד הפועלים וגם האליטות והפך אף לבגד שמעצבי צמרת עיצבו אותו. ב-1880 יצר לוי שטראוס את חולצת הג'ינס הראשונה שתפקדה כז'קט ונקראה Levi's Triple. ז'קט זה נקרא גם Pleat Blouse ע"ש שלושת הקפלים בחזיתה. במהרה הפכה חולצה זו ללבושם של העובדים והקאובויס באמריקה. בתחילת המאה ה-20  לוי יצר את ז'קט Type I, שהיה הפרוטוטיפ של ז'קט הג'ינס הידוע שגם היה ידוע כ-506. זה היה הז'קט של הקאובויס. ב-1921 לי Lee (אנ') הציג את "ז'קט פסי הרכבת" שלו, שתוכנן במיוחד לעובדי מסילת הרכבת. הוא נקרא Loco Jacket. בסוף עשור זה לי הציג גם את ז'קט ג'ינס עם רוכסן שידוע כ-91 וגם נוסף לו תג "UNION MADE" . ב-1933 לי השיק את אחד הז'קטים מג'ינס הידועים ביותר - the Storm Rider. ז'קט זה רופד בצמר. צי ארצות הברית  החל להשתמש בז'קט ג'ינס כבר משנת 1914. ב-1919 צבא ארצות הברית הכניס את ז'קט הג'ינס למדים שלו. הזמר האמריקאי בינג קרוסבי לבש חליפת ג'ינס ב-1951 ונאסר עליו להיכנס למלון קנדי לבוש בה. המלון הכיר בטעותו והכניס את קרוסבי ולוי יצר טוקסידו מג'ינס לקרוסבי מדנים והפך לקאלט כשקרוסבי לבש אותו בסרט Here Comes the Groom. ז'קט ג'ינס ומכנסי ג'ינס קושרו בעיקר למעמד הפועלים בעת מלחמת העולם השנייה. אך בשנות ה-50 הם הפכו לתלבושת של כל הצעירים. היה זה אלביס פרסלי בסרט "רוק בית הסוהר" שלבש ז'קט ג'ינס, שגרם לפופולריות שלו בקרב הצעירים. בעקבות הסרט "רוק בבית הסוהר" של אלביס פרסלי, לוי ייצר ג'ינס אלביס פרסלי שהפך ללהיט. ב-1953 יצר לוי את ז'קט Type II שהתאפיין בשני כיסים בחזיתו. הוא נקרא גם מודל 507XX. ב-1962 יצר לוי יצר את ז'קט הג'ינס עם שני כיסים מקדימה שנודע כ-Type III ואחר כך כ- XX והפך למודל הפופולרי ביותר של ז'קט הג'ינס. הוא ידוע בשמו גם כ-"trucker jacket" . מספרי המודלים של הז'קטים היו “70505,” “71205,” “70518.” ההבדלים ביניהם היו מינימליים. אם על התווית האדומה בז'קט רשום LEVI'S הז'קט הוא משנות 50 עד 71. אם רשום על התווית האדומה Levi's הז'קט הוא משנת 1972 ואילך. החל משנות ה-60 יצר לוי מודל זול יותר של ז'קט הג'ינס  שנקרא Orange Tab Trucker Jacket שסימנו תווית כתומה (לא מעור). החל מאמצע שנות ה-80, מעצבי אופנה כמו קלווין קליין עיצבו ז'קט ג'ינס שהפך לאופנתי ונלבש לא רק לעבודה אלא אפילו בערב. מותגים כמו  Diesel ו-Guess עיצבו ז'קטים מג'ינס. דוגמניות צמרת כמו קייט מוס וקלאודיה שיפר לבשו ז'קטים מג'ינס. בשנות ה-2000 ואילך עדיין ז'קט הג'ינס אופנתי ויש גם חזרה לז'קט ג'ינס וינטג'. מדיה וקבצים בנושא ז'קט ג'ינס בוויקישיתוף היסטוריה של ז'קט ג'ינס, באתר https://www.glamour.com/story/fall-fashion-essentials-jacket-denim-c שלבים ביצירת ז'קט ג'ינס, באתר http://www.complex.com/style/2014/09/a-brief-history-of-the-denim-jacket/navy-denim-fatigues